Emiliano Sala

Emiliano Sala (født 31. oktober 1990 i Santa Fe, død 21. januar 2019 ved Guernsey) var en argentinsk fotballspiller.

Sala kom til fransk fotball som 20-åring, og signerte i 2015 en femårs kontrakt med toppserieklubben FC Nantes. Her utviklet han seg til å bli en sentral spiller på laget, og 20. oktober 2018 gjorde han hat-trick i kampen mot Toulouse FC.

I januar 2019 ble Sala solgt til Premier League-klubben Cardiff City FC for 15 millioner britiske pund. 22. januar 2019 ble det meldt at Sala var en av to personer i et lite fly som forsvant kvelden før. To dager senere avsluttet det lokale politiet søket etter Sala. 7. februar 2019 ble det offisielt bekreftet at Emiliano Sala hadde blitt funnet omkommet etter flystyrten.

Referanser

Eksterne lenker 
 
 
 
 

Argentinske fotballspillere
Fotballspillere for FC Nantes Atlantique
Fotballspillere for FC Girondins de Bordeaux
Fotballspillere for SM Caen
Fotballspillere for Cardiff City FC